የግሉ ዘርፍ በማይደፍረው ዘርፍ መንግስት ሊያበረታታ ይገባል – ጠቅላይ ሚኒስትር  ኃይለማርያም
– የንግድ ሚኒስቴር እና የኢትዮጵዩ የንግድ እና የዘርፍ ማህበራት ምክር ቤት ያዘጋጁት የምክክር መድረክ ጠቅላይ ሚኒስትር ኃይለማርያም  ደሳለኝ በተገኙበት ተካሄደ ።በዛሬው መድረክ ላይ ከተነሱት ጥያቄዎች መካካል በብሄራዊ ባንክ በኩል ለግሉ ዘርፍ የሚፈቀደው ብድር ዝቅተኛ ነው፣መንግስት በአገልግሎት አሰጣጥ ዙሪያ የግሉን ዘርፍ ከመንግስት ተቋማት እኩል እያየ አይደለም፣የመንግስት ኢንቨስትመንት በዝቷል ፣ በመኖሪያ ቤቶች ግንባታ መርሃ  ግብር  ምዝገባ የግል ባንኮች ለምን አይሳተፉም የሚሉና ሌሎች ጥያቄዎች ቀርበዋል ።በውይይቱ ላይ የመንግስት ኢንቨስትመንት ሰፍቷል በሚል  ለቀረበው ጥያቄ  የኢፌዴሪ  ጠቅላይ ሚኒስትር ኃይለማርያም  ደሳለኝ ሲመልሱ ፥ መንግስት የግሉ ዘርፍ የማይገባባቸውን  ዘርፎችን በመለየት አንደሚገባ ጠቁመዋል።በስፋት የሚሳተፈውም በመሰረተ ልማትና ትምህርት በመሰሉ ማህበራዊ ዘርፎች ላይ  መሆኑንናና ይህም የሚከናወነው የግሉን ዘርፍ ተሳትፎ ለማሳደግ ሁኔታን  የሚያመቻችና የሚደግፍ ነው ብለዋል ።ሀገሪቱ  ያላትም ፖሊሲ ለግሉ ዘርፍ የሚመች እንጂ  የሚጎዳ አይደለም  ሲሉም አስረድተዋል።በአዲስ አበባ  እየተካሄ  ካለው የመኖሪያ ቤቶች  መርሃ  ግብር ምዝገባ  ለምን  ለኢትዮጵያ  ንግድ ባንክ ብቻ ተለይቶ  ተሰጠ  በሚል  ለቀረበው  ጥያቄ ምላሽ  የሰጡት የብሄራዊ ባንክ ገዢ አቶ አጥናፉ ተክለወልድ፥ስራው ትርፍ የሚገኝበት ሳይሆን ባንኮችን ሌላ ዋጋ  የሚያስከፍል በመሆኑ  ነው  የሚል ምላሻቸውን ሰጥተዋል ።የግል የንግድ ባንኮቹ ከ17 እስከ 20 ዓመት  ውስጥ ከ80  አስከ 90 በመቶ  የሚሆነውን የግንባታ ወጪ እየሆነ እንዳለው በዝቅተኛ  ወለድ በብድር የመስጠት ፍላጎቱ ካላቸው ግን ከመንግስት  የሚሰጥን ሀሳብ መሰረት አድርጎ ባንኩ  ሊፈቅድ ይችላል  ብለዋል ።ከ70 እስከ 80 ቢሊዮን ብር ወጪ የሚፈልገው መርሃ ግብሩ ምንም ዓይነት ትርፍ  የማይገኝበት መሆኑን ባንኮቹ  ሊገነዘቡት እንደሚገባ ነው የገለፁት ።ከብድር ጋር በተያያዘ በበጀት ዓመቱ እስከ ግንቦት 30 ባለው ጊዜ ውስጥ ከቀረበው 243 ቢሊዮን ብር ብደር ውስጥ መንግስት 57 በመቶውን  መበደሩከዚህ  ውስጥም 90  በመቶወን ለረዝም ጊዜ ኢንቨስትመንቶች ማዋሉን ነው ገዢው የጠቆሙት።ከቀረበው ብድር ውስጥ 43 በመቶውን የወሰደው የግሉ ዘርፍ ግን ለኢንቨሰትመንት የተጠቀመወ 15 በመቶውን ብቻ መሆኑንና ፥ ወደ አገልግሎት ዘርፍ ማዘንበሉን በማንሳት ሊስተካከል እንደሚገባው ተናግረዋል ። (ኤፍ.ቢ.ሲ)